<usx version="3.0">
  <book code="2TH" style="id">- Biblica® Open Hausa Contemporary Bible™</book>
  <para style="h">2 Tessalonikawa</para>
  <para style="toc1">2 Tessalonikawa</para>
  <para style="toc2">2 Tessalonikawa</para>
  <para style="toc3">2Tes</para>
  <para style="mt1">2 Tessalonikawa</para>
  <chapter number="1" style="c" sid="2TH 1"/>
  <para style="p">
    <verse number="1" style="v" sid="2TH 1:1"/>Bulus, da Sila, da Timoti,</para>
  <para style="b" vid="2TH 1:1"/>
  <para style="p" vid="2TH 1:1">Zuwa ga ikkilisiya ta Tessalonikawa ta Allah Ubanmu da Ubangiji Yesu Kiristi.<verse eid="2TH 1:1"/></para>
  <para style="b"/>
  <para style="p">
    <verse number="2" style="v" sid="2TH 1:2"/>Alheri da salama daga Allah Uba da kuma Ubangiji Yesu Kiristi, su kasance tare da ku.<verse eid="2TH 1:2"/></para>
  <para style="b"/>
  <para style="s1">Godiya da addu’a</para>
  <para style="p">
    <verse number="3" style="v" sid="2TH 1:3"/>Dole kullum mu gode wa Allah saboda ku, ’yan’uwa, haka kuwa ya dace, domin bangaskiyarku tana girma gaba-gaba, ƙaunar da kowannenku yake yi wa juna kuwa tana ƙaruwa. <verse eid="2TH 1:3"/><verse number="4" style="v" sid="2TH 1:4"/>Saboda haka, a cikin ikkilisiyoyin Allah muna taƙama game da daurewarku da kuma bangaskiyarku cikin dukan tsanani da gwaje-gwajen da kuke sha.<verse eid="2TH 1:4"/></para>
  <para style="p">
    <verse number="5" style="v" sid="2TH 1:5"/>Dukan wannan yana tabbatar cewa hukuncin Allah daidai ne, saboda haka kuma za a lissafta ku a kan kun cancanci mulkin Allah, wanda dominsa ne kuke shan wahala. <verse eid="2TH 1:5"/><verse number="6" style="v" sid="2TH 1:6"/>Allah mai adalci ne, Zai sāka wa masu ba ku wahala da wahala <verse eid="2TH 1:6"/><verse number="7" style="v" sid="2TH 1:7"/>yă kuma sauƙaƙa muku ku da kuke wahala, har ma da mu. Wannan zai faru sa’ad da aka bayyana Ubangiji Yesu daga sama cikin wuta mai ci tare da mala’ikunsa masu iko. <verse eid="2TH 1:7"/><verse number="8" style="v" sid="2TH 1:8"/>Zai hukunta waɗanda ba su san Allah ba da kuma waɗanda ba su yi biyayya da bisharar Ubangijinmu Yesu ba. <verse eid="2TH 1:8"/><verse number="9" style="v" sid="2TH 1:9"/>Za a hukunta su da madawwamiyar hallaka a kuma kau da su daga gaban Ubangiji da kuma daga ɗaukakar ikonsa <verse eid="2TH 1:9"/><verse number="10" style="v" sid="2TH 1:10"/>a ranar da zai dawo don a ɗaukaka shi a cikin mutanensa masu tsarki, yă kuma zama abin banmamaki ga dukan waɗanda suka gaskata. Wannan ya haɗa har da ku, domin kun gaskata shaidar da muka yi muku.<verse eid="2TH 1:10"/></para>
  <para style="p">
    <verse number="11" style="v" sid="2TH 1:11"/>Sane da wannan, kullum muna addu’a saboda ku, don Allahnmu yă sa ku cancanci kiransa, ta wurin ikonsa kuma yă cika kowace manufarku mai kyau da kuma kowane aikin da bangaskiyarku ta iza. <verse eid="2TH 1:11"/><verse number="12" style="v" sid="2TH 1:12"/>Muna wannan addu’a don sunan Ubangijinmu Yesu yă sami ɗaukaka a cikinku, ku kuma a cikinsa, bisa ga alherin Allahnmu da na Ubangiji Yesu Kiristi.<note caller="+" style="f"><char style="fr" closed="false">1.12 </char><char style="ft" closed="false">Ko kuwa Allah da Ubangiji, Yesu Kiristi</char></note><verse eid="2TH 1:12"/></para>
  <chapter eid="2TH 1"/>
  <chapter number="2" style="c" sid="2TH 2"/>
  <para style="s1">Mutumin tawayen nan</para>
  <para style="p">
    <verse number="1" style="v" sid="2TH 2:1"/>Game da dawowar Ubangijinmu Yesu Kiristi da game da tattara mu gare shi, muna roƙonku, ’yan’uwa, <verse eid="2TH 2:1"/><verse number="2" style="v" sid="2TH 2:2"/>kada ku yi saurin jijjiguwa ko kuwa hankalinku yă tashi ta wurin wani annabci, rahoto ko wasiƙar da an ce daga wurinmu ne, cewa ranar Ubangiji ta riga ta zo. <verse eid="2TH 2:2"/><verse number="3" style="v" sid="2TH 2:3"/>Kada ku bar wani yă ruɗe ku ko ta yaya, gama wannan rana ba za tă zo ba sai an yi tawayen nan an kuma bayyana mutumin tawayen nan, mutumin da aka ƙaddara ga hallaka. <verse eid="2TH 2:3"/><verse number="4" style="v" sid="2TH 2:4"/>Zai yi gāba yă kuma ɗaukaka kansa a bisa kome da ya shafe sunan Allah, ko kuma ake yi wa sujada, domin yă kafa kansa a haikalin Allah, yana shelar kansa a kan shi Allah ne.<verse eid="2TH 2:4"/></para>
  <para style="p">
    <verse number="5" style="v" sid="2TH 2:5"/>Ba ku tuna ba cewa sa’ad da nake tare da ku nakan gaya muku waɗannan abubuwa? <verse eid="2TH 2:5"/><verse number="6" style="v" sid="2TH 2:6"/>Yanzu kuwa kun san abin da yake hana shi, wannan yana faruwa ne don a bayyana shi a daidai lokaci. <verse eid="2TH 2:6"/><verse number="7" style="v" sid="2TH 2:7"/>Gama ikon asirin tawaye ya riga ya fara aiki; sai dai wannan da yake hana shi zai ci gaba da yin haka sai an kau da shi. <verse eid="2TH 2:7"/><verse number="8" style="v" sid="2TH 2:8"/>Sa’an nan za a bayyana mai tawayen, Ubangiji Yesu kuwa zai hamɓare shi da numfashin bakinsa yă kuma hallaka shi da darajar dawowarsa. <verse eid="2TH 2:8"/><verse number="9" style="v" sid="2TH 2:9"/>Zuwan mai tawayen nan zai zama ta wurin aikin Shaiɗan da aka bayyana cikin kowane irin ayyukan banmamaki, alamu da abubuwan banmamaki na ƙarya, <verse eid="2TH 2:9"/><verse number="10" style="v" sid="2TH 2:10"/>da kuma cikin kowace irin muguntar da take ruɗin waɗanda suke hallaka. Sun hallaka ne domin sun ƙi su ƙaunaci gaskiya don su sami ceto. <verse eid="2TH 2:10"/><verse number="11" style="v" sid="2TH 2:11"/>Saboda haka Allah zai aiko musu da babban ruɗu don su gaskata ƙarya <verse eid="2TH 2:11"/><verse number="12" style="v" sid="2TH 2:12"/>don kuma a hukunta dukan waɗanda ba su gaskata gaskiyar ba sai dai suke jin daɗin mugunta.<verse eid="2TH 2:12"/></para>
  <para style="s1">A tsaya daram</para>
  <para style="p">
    <verse number="13" style="v" sid="2TH 2:13"/>Amma dole kullum mu gode wa Allah dominku, ’yan’uwa waɗanda Ubangiji ya ƙaunace, domin daga farko Allah ya zaɓe ku don a cece ku ta wurin aikin tsarkakewar Ruhu da kuma ta wurin gaskatawa da gaskiya. <verse eid="2TH 2:13"/><verse number="14" style="v" sid="2TH 2:14"/>Ya kira ku ga wannan ta wurin bishararmu, don ku sami rabo a cikin ɗaukakar Ubangijinmu Yesu Kiristi.<verse eid="2TH 2:14"/></para>
  <para style="p">
    <verse number="15" style="v" sid="2TH 2:15"/>Saboda haka fa, ’yan’uwa, sai ku tsaya daram ku riƙe koyarwar da muka miƙa muku, ko ta wurin maganar baki ko kuma ta wurin wasiƙa.<verse eid="2TH 2:15"/></para>
  <para style="p">
    <verse number="16" style="v" sid="2TH 2:16"/>Ubangijinmu Yesu Kiristi kansa da kuma Allah Ubanmu, wanda ya ƙaunace mu kuma ta wurin alherinsa yă ba mu madawwamiyar ƙarfafawa da kyakkyawar bege, <verse eid="2TH 2:16"/><verse number="17" style="v" sid="2TH 2:17"/>yă ƙarfafa zukatanku yă kuma gina ku cikin kowane aikin nagari da kuma magana.<verse eid="2TH 2:17"/></para>
  <chapter eid="2TH 2"/>
  <chapter number="3" style="c" sid="2TH 3"/>
  <para style="s1">Roƙo don addu’a</para>
  <para style="p">
    <verse number="1" style="v" sid="2TH 3:1"/>A ƙarshe, ’yan’uwa, ku yi mana addu’a domin saƙon Ubangiji yă yi saurin bazuwa a kuma girmama shi, kamar yadda yake a wurinku. <verse eid="2TH 3:1"/><verse number="2" style="v" sid="2TH 3:2"/>Ku kuma yi addu’a yadda za a cece mu daga mugayen mutane masu mugunta, gama ba kowa ba ne yake da bangaskiya. <verse eid="2TH 3:2"/><verse number="3" style="v" sid="2TH 3:3"/>Ubangiji mai aminci ne, zai ƙarfafa ku, yă kuma tsare ku daga mugun nan. <verse eid="2TH 3:3"/><verse number="4" style="v" sid="2TH 3:4"/>Muna da tabbaci cikin Ubangiji cewa kuna bin umarnai da muka yi muku, za ku kuma ci gaba da yin abubuwan da muka umarta. <verse eid="2TH 3:4"/><verse number="5" style="v" sid="2TH 3:5"/>Bari Ubangiji yă bi da zukatanku ga ƙaunan nan ta Allah da kuma jimirin nan na Kiristi.<verse eid="2TH 3:5"/></para>
  <para style="s1">Gargaɗi game da zaman banza</para>
  <para style="p">
    <verse number="6" style="v" sid="2TH 3:6"/>A cikin sunan Ubangiji Yesu Kiristi, muna muku umarni, ’yan’uwa, da ku kiyaye kanku daga kowane ɗan’uwa mai zaman banza da ba ya rayuwa bisa ga koyarwar<note caller="+" style="f"><char style="fr" closed="false">3.6 </char><char style="ft" closed="false">Ko kuwa </char><char style="fqa" closed="false">al’ada</char></note> da kuka karɓa daga wurinmu. <verse eid="2TH 3:6"/><verse number="7" style="v" sid="2TH 3:7"/>Gama ku kanku kun san yadda ya kamata ku bi gurbinmu. Ba mu yi zaman banza sa’ad da muke tare da ku ba, <verse eid="2TH 3:7"/><verse number="8" style="v" sid="2TH 3:8"/>ba mu kuwa ci abincin kowa ba tare da ba mu biya ba. A maimakon haka, mun yi aiki dare da rana, muna fama muna wahala kuma don kada mu nawaita wa waninku. <verse eid="2TH 3:8"/><verse number="9" style="v" sid="2TH 3:9"/>Mun yi wannan, ba don ba mu da ’yancin karɓar irin taimakon nan ba ne, sai dai domin mu zama gurbin da za ku bi. <verse eid="2TH 3:9"/><verse number="10" style="v" sid="2TH 3:10"/>Ko ma a sa’ad da muke tare da ku, mun ba ku wannan umarni cewa, “In mutum ya ƙi yin aiki, kada a ba shi abinci.”<verse eid="2TH 3:10"/></para>
  <para style="p">
    <verse number="11" style="v" sid="2TH 3:11"/>Mun ji cewa waɗansunku suna zaman banza. Ba sa aikin kome; sai shisshigi kurum. <verse eid="2TH 3:11"/><verse number="12" style="v" sid="2TH 3:12"/>Irin waɗannan mutane muna ba da umarni muna kuma gargaɗe su cikin Ubangiji Yesu Kiristi su natsu su kuma nemi abincin da suke ci. <verse eid="2TH 3:12"/><verse number="13" style="v" sid="2TH 3:13"/>Game da ku kuma ’yan’uwa, kada ku gaji da yin abin da yake daidai.<verse eid="2TH 3:13"/></para>
  <para style="p">
    <verse number="14" style="v" sid="2TH 3:14"/>In wani bai yi biyayya da umarninmu a wannan wasiƙa ba, sai fa ku lura da shi. Kada ku haɗa kai da shi, don yă ji kunya. <verse eid="2TH 3:14"/><verse number="15" style="v" sid="2TH 3:15"/>Duk da haka kada ku mai da shi abokin gāba, sai dai ku gargaɗe shi a matsayin ɗan’uwa.<verse eid="2TH 3:15"/></para>
  <para style="b"/>
  <para style="s1">Gaisuwa ta musamman</para>
  <para style="p">
    <verse number="16" style="v" sid="2TH 3:16"/>Yanzu, bari Ubangiji mai salama kansa yă ba ku salama a kowane lokaci da kuma a ta kowace hanya. Ubangiji yă kasance tare da ku duka.<verse eid="2TH 3:16"/></para>
  <para style="b"/>
  <para style="p">
    <verse number="17" style="v" sid="2TH 3:17"/>Ni, Bulus, nake rubuta wannan gaisuwa da hannuna, wannan ce shaida a kowace wasiƙata, haka nake rubutu.<verse eid="2TH 3:17"/></para>
  <para style="b"/>
  <para style="p">
    <verse number="18" style="v" sid="2TH 3:18"/>Alherin Ubangijinmu Yesu Kiristi yă kasance tare da ku duka.<verse eid="2TH 3:18"/></para>
  <chapter eid="2TH 3"/>
</usx>