<usx version="3.0">
  <book code="JON" style="id">- Biblica® Open Hausa Contemporary Bible™</book>
  <para style="h">Yunana</para>
  <para style="toc1">Yunana</para>
  <para style="toc2">Yunana</para>
  <para style="toc3">Yun</para>
  <para style="mt1">Yunana</para>
  <chapter number="1" style="c" sid="JON 1"/>
  <para style="s1">Yunana ya gudu daga <char style="nd">Ubangiji</char></para>
  <para style="p">
    <verse number="1" style="v" sid="JON 1:1"/>Maganar <char style="nd">Ubangiji</char> ta zo wa Yunana ɗan Amittai cewa, <verse eid="JON 1:1"/><verse number="2" style="v" sid="JON 1:2"/>“Tafi babban birnin nan Ninebe ka yi mata wa’azi, saboda muguntarta ta haura zuwa gabana.”<verse eid="JON 1:2"/></para>
  <para style="p">
    <verse number="3" style="v" sid="JON 1:3"/>Amma Yunana ya gudu daga <char style="nd">Ubangiji</char> ya nufi Tarshish. Ya gangara zuwa Yaffa, inda ya sami jirgin ruwa mai shirin tashi daga tashar. Bayan ya biya kuɗin tafiya, sai ya shiga jirgi ya kama hanya zuwa Tarshish don yă tsere wa <char style="nd">Ubangiji</char>.<verse eid="JON 1:3"/></para>
  <para style="p">
    <verse number="4" style="v" sid="JON 1:4"/>Sai <char style="nd">Ubangiji</char> ya aika da babban iska a bisan teku, hadiri ya tsananta ƙwarai har jirgin ya yi barazanar farfashewa. <verse eid="JON 1:4"/><verse number="5" style="v" sid="JON 1:5"/>Dukan matuƙan jirgin suka tsorata, kowannensu kuma ya yi kuka ga allahnsa, suka kuma jefar da kayan jirgi a cikin teku domin su rage nauyin jirgin.</para>
  <para style="p" vid="JON 1:5">Ana cikin haka, ashe, Yunana ya sauka can ƙarƙashin jirgi ya je ya kwanta, yana ta sharar barcinsa. <verse eid="JON 1:5"/><verse number="6" style="v" sid="JON 1:6"/>Sai kyaftin ɗin ya je wajensa ya ce masa, “Don me kake barci? Tashi ka kira bisa ga allahnka! Mai yiwuwa yă ji mu, yă cece mu don kada mu hallaka.”<verse eid="JON 1:6"/></para>
  <para style="p">
    <verse number="7" style="v" sid="JON 1:7"/>Matuƙan jirgin suka ce wa juna, “Ku zo, mu jefa ƙuri’a mu ga wa ke da alhakin wannan masifa.” Sai suka jefa ƙuri’a, ƙuri’ar kuwa ta fāɗa a kan Yunana. <verse eid="JON 1:7"/><verse number="8" style="v" sid="JON 1:8"/>Saboda haka suka tambaye shi suka ce, “Yanzu, gaya mana, dalilin da ya sa wannan masifa ta zo mana? Mene ne aikinka? Daga ina ka fito? Ina ne ƙasarka? Daga wacce kabila ce ka fito?”<verse eid="JON 1:8"/></para>
  <para style="p">
    <verse number="9" style="v" sid="JON 1:9"/>Sai ya amsa, “Ni mutumin Ibraniyawa ne, ina kuma bauta wa <char style="nd">Ubangiji</char> Allah na sama, wanda ya yi teku da tuddai.”<verse eid="JON 1:9"/></para>
  <para style="p">
    <verse number="10" style="v" sid="JON 1:10"/>Sai matuƙan jirgin suka tsorata ƙwarai, suka ce masa, “Wane irin mugun abu ne ka aikata haka?” (Sun gane cewa yana gudu ne daga wurin <char style="nd">Ubangiji</char>, domin ya riga ya faɗa musu.)<verse eid="JON 1:10"/></para>
  <para style="p">
    <verse number="11" style="v" sid="JON 1:11"/>Sai tekun ya daɗa rikicewa. Sai suka tambaye shi, “Me za mu yi da kai domin tekun yă daina hauka?”<verse eid="JON 1:11"/></para>
  <para style="p">
    <verse number="12" style="v" sid="JON 1:12"/>Ya amsa musu ya ce, “Ku ɗauke ni ku jefa a cikin teku, tekun zai kwanta. Na san cewa laifina ne ya jawo wannan babban hadirin da ya auka muku.”<verse eid="JON 1:12"/></para>
  <para style="p">
    <verse number="13" style="v" sid="JON 1:13"/>Maimakon mutanen su yi haka, sai suka yi ƙoƙari su tura jirgin ruwan zuwa bakin teku. Amma ba su iya ba, saboda iskar ta sa tekun ya yi ta ƙara hauka. <verse eid="JON 1:13"/><verse number="14" style="v" sid="JON 1:14"/>Sai suka yi kuka ga <char style="nd">Ubangiji</char> suka ce, “Ya <char style="nd">Ubangiji</char>, in ka yarda kada ka bar mu mu mutu saboda ran mutumin nan. Kada ka yi mana hukuncin masu kisankai, gama kai ne, ya <char style="nd">Ubangiji</char>, ka ga ya gamshe ka.” <verse eid="JON 1:14"/><verse number="15" style="v" sid="JON 1:15"/>Sa’an nan suka ɗauki Yunana suka jefar da shi daga jirgin, sai tekun ya kwanta. <verse eid="JON 1:15"/><verse number="16" style="v" sid="JON 1:16"/>Ganin haka sai mutanen suka cika da tsoron <char style="nd">Ubangiji</char>, suka kuma miƙa wa <char style="nd">Ubangiji</char> hadaya, suka yi wa’adi da shi.<verse eid="JON 1:16"/></para>
  <para style="s1">Addu’ar Yunana</para>
  <para style="p">
    <verse number="17" style="v" sid="JON 1:17"/>Amma <char style="nd">Ubangiji</char> ya tanada wani babban kifi da zai haɗiye Yunana, Yunana kuwa ya yi yini uku da dare uku a ciki cikin kifin.<verse eid="JON 1:17"/></para>
  <chapter eid="JON 1"/>
  <chapter number="2" style="c" sid="JON 2"/>
  <para style="nb">
    <verse number="1" style="v" sid="JON 2:1"/>Daga ciki cikin kifi, Yunana ya yi addu’a ga <char style="nd">Ubangiji</char> Allahnsa. <verse eid="JON 2:1"/><verse number="2" style="v" sid="JON 2:2"/>Ya ce,</para>
  <para style="q1" vid="JON 2:2">“A cikin damuwata na yi kira ga <char style="nd">Ubangiji</char>,</para>
  <para style="q2" vid="JON 2:2">ya kuwa amsa mini.</para>
  <para style="q1" vid="JON 2:2">Daga cikin zurfi kabari<note caller="+" style="f"><char style="fr" closed="false">2.2 </char><char style="ft" closed="false">Sheol na Ibraniyanci</char></note> na yi kiran neman taimako,</para>
  <para style="q2" vid="JON 2:2">ka kuwa saurari kukata.<verse eid="JON 2:2"/></para>
  <para style="q1">
    <verse number="3" style="v" sid="JON 2:3"/>Cikin tashin hankali, ka jefa ni cikin zurfafa, a tsakiyar teku,</para>
  <para style="q2" vid="JON 2:3">ka kuma jujjuya ni a cikin ruwa;</para>
  <para style="q1" vid="JON 2:3">dukan raƙuman ruwanka da ambaliyarka</para>
  <para style="q2" vid="JON 2:3">sun bi ta kaina.<verse eid="JON 2:3"/></para>
  <para style="q1">
    <verse number="4" style="v" sid="JON 2:4"/>Sai na ce, ‘An kore ni</para>
  <para style="q2" vid="JON 2:4">daga fuskarka;</para>
  <para style="q1" vid="JON 2:4">duk da haka zan sāke duba</para>
  <para style="q2" vid="JON 2:4">wajen haikalinka mai tsarki.’<verse eid="JON 2:4"/></para>
  <para style="q1">
    <verse number="5" style="v" sid="JON 2:5"/>Ruwayen da suke kewaye da ni sun yi mini barazana,<note caller="+" style="f"><char style="fr" closed="false">2.5 </char><char style="ft" closed="false">Ko kuwa </char><char style="fqa" closed="false">ruwaye sun kai ga maƙoshina</char></note></para>
  <para style="q2" vid="JON 2:5">zurfi kuma ya kewaye ni, ciyayin ruwa suna nannaɗe kewaye da ni.<verse eid="JON 2:5"/></para>
  <para style="q1">
    <verse number="6" style="v" sid="JON 2:6"/>Na nutsa har ƙarƙashin tuddai;</para>
  <para style="q2" vid="JON 2:6">a ƙarƙashin duniya, ka rufe ni har abada.</para>
  <para style="q1" vid="JON 2:6">Amma ka dawo da raina daga rami,</para>
  <para style="q2" vid="JON 2:6">Ya <char style="nd">Ubangiji</char> Allahna.<verse eid="JON 2:6"/></para>
  <para style="b"/>
  <para style="q1">
    <verse number="7" style="v" sid="JON 2:7"/>“Sa’ad da na ji raina yana rabuwa da ni,</para>
  <para style="q2" vid="JON 2:7">na tuna da kai ya <char style="nd">Ubangiji</char>,</para>
  <para style="q1" vid="JON 2:7">addu’ata kuma ta kai gare ka,</para>
  <para style="q2" vid="JON 2:7">a haikalinka mai tsarki.<verse eid="JON 2:7"/></para>
  <para style="b"/>
  <para style="q1">
    <verse number="8" style="v" sid="JON 2:8"/>“Waɗanda suka maƙale wa gumaka marasa amfani,</para>
  <para style="q2" vid="JON 2:8">sukan ƙyale alherin da zai kasance nasu.<verse eid="JON 2:8"/></para>
  <para style="q1">
    <verse number="9" style="v" sid="JON 2:9"/>Amma ni, da waƙar godiya,</para>
  <para style="q2" vid="JON 2:9">zan miƙa tawa hadaya gare ka.</para>
  <para style="q1" vid="JON 2:9">Abin da na yi alkawari, shi ne zan yi.</para>
  <para style="q2" vid="JON 2:9">Ceto yakan zo ne kawai daga wurin <char style="nd">Ubangiji</char>.”<verse eid="JON 2:9"/></para>
  <para style="p">
    <verse number="10" style="v" sid="JON 2:10"/>Sai <char style="nd">Ubangiji</char> ya umarci kifin, kifin kuwa ya amayar da Yunana a gaɓan teku.<verse eid="JON 2:10"/></para>
  <chapter eid="JON 2"/>
  <chapter number="3" style="c" sid="JON 3"/>
  <para style="s1">Yunana ya tafi Ninebe</para>
  <para style="p">
    <verse number="1" style="v" sid="JON 3:1"/>Sa’an nan sai maganar <char style="nd">Ubangiji</char> ta zo wa Yunana sau na biyu. <verse eid="JON 3:1"/><verse number="2" style="v" sid="JON 3:2"/>“Tafi babban birnin nan Ninebe, ka yi masa shelar saƙon da na ba ka.”<verse eid="JON 3:2"/></para>
  <para style="p">
    <verse number="3" style="v" sid="JON 3:3"/>Sai Yunana ya yi biyayya da maganar <char style="nd">Ubangiji</char>, ya tafi Ninebe. Ninebe birni ne da yake da muhimmanci, wanda sai an ɗauki kwana uku kafin a iya zaga shi. <verse eid="JON 3:3"/><verse number="4" style="v" sid="JON 3:4"/>A rana ta fari, Yunana ya kama tafiya yana ratsa birnin. Sai ya yi shela cewa, “Nan da kwana arba’in za a hallaka Ninebe?” <verse eid="JON 3:4"/><verse number="5" style="v" sid="JON 3:5"/>Mutanen Ninebe kuwa suka gaskata Allah. Aka yi shela a yi azumi, sai dukansu daga babba har zuwa ƙaraminsu, suka sa tufafin makoki.<verse eid="JON 3:5"/></para>
  <para style="p">
    <verse number="6" style="v" sid="JON 3:6"/>Da saƙon Yunana ya kai kunnen sarkin Ninebe, sai ya tashi daga kujerar mulkinsa, ya tuɓe alkyabbarsa, ya sa rigar makoki, ya zauna cikin toka. <verse eid="JON 3:6"/><verse number="7" style="v" sid="JON 3:7"/>Sai ya yi umarni a Ninebe cewa,</para>
  <para style="pmo" vid="JON 3:7">“Bisa ga umarnin sarki da fadawansa.</para>
  <para style="pm" vid="JON 3:7">“Kada a bar wani mutum ko dabba, garke ko shannu, su ɗanɗana wani abu; kada a bari su ci ko su sha. <verse eid="JON 3:7"/><verse number="8" style="v" sid="JON 3:8"/>Bari kowane mutum da dabba yă yafa rigunan makoki. Kowa yă roƙi Allah da gaske, kowa kuma yă bar mugayen ayyukan da yake yi. <verse eid="JON 3:8"/><verse number="9" style="v" sid="JON 3:9"/>Wa ya sani? Ko Allah zai ji tausayinmu da kuma juyayinmu yă janye zafin fushinsa don kada mu hallaka.”<verse eid="JON 3:9"/></para>
  <para style="p">
    <verse number="10" style="v" sid="JON 3:10"/>Da Allah ya ga abin da suka yi, da kuma yadda suka juya daga mugayen hanyoyinsu sai ya ji tausayinsu, bai kawo hallaka a kansu yadda ya yi shirin yi ba.<verse eid="JON 3:10"/></para>
  <chapter eid="JON 3"/>
  <chapter number="4" style="c" sid="JON 4"/>
  <para style="s1">Fushin Yunana a kan tausayin Allah</para>
  <para style="p">
    <verse number="1" style="v" sid="JON 4:1"/>Sai abin ya ɓata wa Yunana rai ƙwarai har ya yi fushi. <verse eid="JON 4:1"/><verse number="2" style="v" sid="JON 4:2"/>Sai ya yi addu’a ga <char style="nd">Ubangiji</char> ya ce, “Ya <char style="nd">Ubangiji</char>, ba irin abin da na faɗa ke nan ba tun ina gida? Wannan ne ya sa na yi ƙoƙarin tserewa zuwa Tarshish. Ai, na sani kai Allah ne mai alheri da tausayi, mai jinkirin fushi da cikakkiyar ƙauna, kai Allah ne mai dakatar da nufinka na yin hukunci. <verse eid="JON 4:2"/><verse number="3" style="v" sid="JON 4:3"/>Yanzu, ya <char style="nd">Ubangiji</char>, ka ɗauki raina, domin ya fi sauƙi a gare ni in mutu da in rayu.”<verse eid="JON 4:3"/></para>
  <para style="p">
    <verse number="4" style="v" sid="JON 4:4"/>Amma <char style="nd">Ubangiji</char> ya amsa, ya ce; “Daidai ne ka yi fushi?”<verse eid="JON 4:4"/></para>
  <para style="p">
    <verse number="5" style="v" sid="JON 4:5"/>Sai Yunana ya fita daga birnin ya yi wajen gabas, ya zauna. A nan ya yi wa kansa rumfa, ya zauna cikin inuwarta yana jira yă ga abin da zai sami birnin. <verse eid="JON 4:5"/><verse number="6" style="v" sid="JON 4:6"/>Sai <char style="nd">Ubangiji</char> Allah ya sa wata ’yar kuringa ta tsiro, ta yi girma a inda Yunana yake, don ta inuwantar da shi, yă ji daɗi. Yunana kuwa ya yi murna matuƙa da wannan kuringa. <verse eid="JON 4:6"/><verse number="7" style="v" sid="JON 4:7"/>Amma kashegari da safe sai Allah ya sa tsutsa ta cinye ’yar kuringar har ta mutu. <verse eid="JON 4:7"/><verse number="8" style="v" sid="JON 4:8"/>Sa’ad da rana ta yi sama, sai Allah ya sa iskar gabas mai zafi ta huro, zafin ranar kuma ya buga kan Yunana, har ya ji sai ka ce zai suma. Ya so a ce ya mutu ma, sai ya ce, “Gara in mutu da a ce ina zaune da rai.”<verse eid="JON 4:8"/></para>
  <para style="p">
    <verse number="9" style="v" sid="JON 4:9"/>Amma Allah ya ce wa Yunana, “Daidai ne ka yi fushi saboda wannan kuringa?”</para>
  <para style="p" vid="JON 4:9">Sai Yunana ya ce, “I, daidai ne, ina fushi matuƙa, har ina so da na mutu ma.”<verse eid="JON 4:9"/></para>
  <para style="p">
    <verse number="10" style="v" sid="JON 4:10"/>Sai <char style="nd">Ubangiji</char> ya ce, “Ai, wannan kuringa ta tsira dare ɗaya ta kuma ɓace kafin dare na biyu, ba ka yi wata wahala dominta ba, ba kai ne ka sa ta yi girma ba, duk da haka ranka ya ɓace saboda ita. <verse eid="JON 4:10"/><verse number="11" style="v" sid="JON 4:11"/>Ashe, ba dole ne in ji tausayin babban birnin nan Ninebe mai mutum sama da dubu ɗari da ashirin (120,000) marasa alhaki, da kuma dabbobi masu yawa ba?”<verse eid="JON 4:11"/></para>
  <chapter eid="JON 4"/>
</usx>