<usx version="3.0">
  <book code="GAL" style="id">- Biblica® Open Hausa Contemporary Bible™</book>
  <para style="h">Galatiyawa</para>
  <para style="toc1">Galatiyawa</para>
  <para style="toc2">Galatiyawa</para>
  <para style="toc3">Gal</para>
  <para style="mt1">Galatiyawa</para>
  <chapter number="1" style="c" sid="GAL 1"/>
  <para style="p">
    <verse number="1" style="v" sid="GAL 1:1"/>Bulus manzo, aikakke ba daga wurin mutum ba, ba kuma ta wurin mutane ba, amma ta wurin Yesu Kiristi da kuma Allah Uba, wanda ya tā da Yesu daga matattu. <verse eid="GAL 1:1"/><verse number="2" style="v" sid="GAL 1:2"/>Dukan ’yan’uwan kuma da suke tare da ni a nan,</para>
  <para style="b" vid="GAL 1:2"/>
  <para style="p" vid="GAL 1:2">Suna gai da ikkilisiyoyi a Galatiya.<verse eid="GAL 1:2"/></para>
  <para style="b"/>
  <para style="p">
    <verse number="3" style="v" sid="GAL 1:3"/>Alheri da salama daga Allah Ubanmu da Ubangiji Yesu Kiristi, su kasance tare da ku. <verse eid="GAL 1:3"/><verse number="4" style="v" sid="GAL 1:4"/>Shi wanda ya ba da kansa saboda zunubanmu don yă cece mu daga wannan mugun zamani na yanzu, bisa ga nufin Allah wanda yake kuma Ubanmu, <verse eid="GAL 1:4"/><verse number="5" style="v" sid="GAL 1:5"/>a gare shi ɗaukaka ta tabbata har abada abadin. Amin.<verse eid="GAL 1:5"/></para>
  <para style="b"/>
  <para style="s1">Babu wata bishara</para>
  <para style="p">
    <verse number="6" style="v" sid="GAL 1:6"/>Ina mamaki yadda kuka yi saurin yashe wanda ya kira ku ta wurin alherin Kiristi, kuna juyewa ga wata bishara dabam <verse eid="GAL 1:6"/><verse number="7" style="v" sid="GAL 1:7"/>wadda a gaskiya ba bishara ba ce ko kaɗan. Tabbatacce waɗansu mutane suna birkitar da ku, suna kuma ƙoƙari su karkatar da bisharar Kiristi. <verse eid="GAL 1:7"/><verse number="8" style="v" sid="GAL 1:8"/>Amma ko mu, ko mala’ika daga sama ya yi wa’azin wata bishara dabam da wadda muka yi muku, bari yă zama la’ananne har abada! <verse eid="GAL 1:8"/><verse number="9" style="v" sid="GAL 1:9"/>Kamar yadda muka riga muka faɗa, haka yanzu ma ina ƙara cewa in wani yana muku wa’azin wata bishara dabam da wadda kuka karɓa, bari yă zama la’ananne har abada!<verse eid="GAL 1:9"/></para>
  <para style="p">
    <verse number="10" style="v" sid="GAL 1:10"/>Za a ce, ina ƙoƙarin neman amincewar mutane ne, ko amincewa ta Allah? Ko kuwa ina ƙoƙarin faranta wa mutane zuciya ne? Da a ce har yanzu ina ƙoƙarin faranta wa mutane zuciya ne, ai, da ban zama bawan Kiristi ba.<verse eid="GAL 1:10"/></para>
  <para style="s1">Bulus kirayaye na Allah</para>
  <para style="p">
    <verse number="11" style="v" sid="GAL 1:11"/>Ina so ku sani ’yan’uwa, cewa bisharar da nake wa’azi, ba mutum ne ya ƙago ta ba. <verse eid="GAL 1:11"/><verse number="12" style="v" sid="GAL 1:12"/>Ban karɓe ta daga wurin wani mutum ba, ba a kuma koya mini ita ba, a maimako, na karɓe ta, ta wurin wahayi daga Yesu Kiristi ne.<verse eid="GAL 1:12"/></para>
  <para style="p">
    <verse number="13" style="v" sid="GAL 1:13"/>Kun dai ji labarin rayuwata ta dā a cikin Yahudanci, yadda na tsananta wa ikkilisiyar Allah ƙwarai, na kuma yi ƙoƙarin hallaka ta. <verse eid="GAL 1:13"/><verse number="14" style="v" sid="GAL 1:14"/>Na ci gaba a cikin Yahudanci fiye da yawancin Yahudawan da suke tsarana, na kuma yi ƙwazo ƙwarai ga bin al’adun kakannina. <verse eid="GAL 1:14"/><verse number="15" style="v" sid="GAL 1:15"/>Amma sa’ad da Allah, wanda ya keɓe ni daga mahaifa<note caller="+" style="f"><char style="fr" closed="false">1.15 </char><char style="ft" closed="false">Ko kuwa </char><char style="fqa" closed="false">daga cikin mahaifiyata</char></note> ya kira ni ta wurin alherinsa, ya kuma gamshe shi <verse eid="GAL 1:15"/><verse number="16" style="v" sid="GAL 1:16"/>yă bayyana Ɗansa a cikina, domin in yi wa’azinsa cikin Al’ummai. Ban nemi shawarar wani mutum ba. <verse eid="GAL 1:16"/><verse number="17" style="v" sid="GAL 1:17"/>Ban kuma tafi Urushalima domin in ga waɗanda suka riga ni zaman manzanni ba, sai dai na hanzarta na tafi ƙasar Arabiya, daga baya sai na koma Damaskus.<verse eid="GAL 1:17"/></para>
  <para style="p">
    <verse number="18" style="v" sid="GAL 1:18"/>Bayan shekara uku, sai na haura zuwa Urushalima domin in sadu da Bitrus<note caller="+" style="f"><char style="fr" closed="false">1.18 </char><char style="ft" closed="false">Girik </char><char style="fqa" closed="false">Kefas</char></note>, na kuwa zauna tare da shi kwana goma sha biyar. <verse eid="GAL 1:18"/><verse number="19" style="v" sid="GAL 1:19"/>Ban ga wani a ciki sauran manzanni ba, sai dai Yaƙub ɗan’uwan Ubangiji. <verse eid="GAL 1:19"/><verse number="20" style="v" sid="GAL 1:20"/>Ina tabbatar muku a gaban Allah cewa abin da nake rubuta muku ba ƙarya ba ne.<verse eid="GAL 1:20"/></para>
  <para style="p">
    <verse number="21" style="v" sid="GAL 1:21"/>Daga baya sai na tafi Suriya da Silisiya. <verse eid="GAL 1:21"/><verse number="22" style="v" sid="GAL 1:22"/>Ikkilisiyoyin da suke cikin Kiristi da suke a Yahudiya ba su san ni ba tukuna. <verse eid="GAL 1:22"/><verse number="23" style="v" sid="GAL 1:23"/>Sun dai sami labari ne kawai cewa, “Mutumin da dā yake tsananta mana yanzu yana wa’azin bangaskiyar da dā ya yi ƙoƙari yă hallaka.” <verse eid="GAL 1:23"/><verse number="24" style="v" sid="GAL 1:24"/>Sai suka yabi Allah saboda ni.<verse eid="GAL 1:24"/></para>
  <chapter eid="GAL 1"/>
  <chapter number="2" style="c" sid="GAL 2"/>
  <para style="s1">Manzanni sun karɓi Bulus</para>
  <para style="p">
    <verse number="1" style="v" sid="GAL 2:1"/>Bayan shekara goma sha huɗu sai na sāke haurawa zuwa Urushalima, a wannan lokaci na tafi tare da Barnabas. Na kuma ɗauki Titus muka tafi tare. <verse eid="GAL 2:1"/><verse number="2" style="v" sid="GAL 2:2"/>Na tafi ne bisa ga wani wahayi. Da na kai can, sai na bayyana musu bisharar da nake wa’azi a cikin Al’ummai. Na yi haka a keɓance a gaban waɗanda suke shugabanni, don tsoro kada gudun da nake yi, ko kuwa na riga na yi, yă zama a banza. <verse eid="GAL 2:2"/><verse number="3" style="v" sid="GAL 2:3"/>Amma ko Titus ma da yake tare da ni, ba a ce dole sai ya yi kaciya ba, ko da yake shi mutumin Al’ummai ne. <verse eid="GAL 2:3"/><verse number="4" style="v" sid="GAL 2:4"/>Wannan zancen kaciya ya taso domin waɗansu ’yan’uwan ƙarya sun shiga cikinmu domin su yi leƙe a kan ’yancin da muke da shi a cikin Kiristi Yesu, su kuma mai da mu bayi. <verse eid="GAL 2:4"/><verse number="5" style="v" sid="GAL 2:5"/>Ba mu kuwa ba su zarafi ba ko kaɗan, don gaskiyar bishara ta ci gaba da kasance tare da ku.<verse eid="GAL 2:5"/></para>
  <para style="p">
    <verse number="6" style="v" sid="GAL 2:6"/>Game da waɗanda aka ɗauka a dā a kan su wani abu ne, ko wane ne su, duk ɗaya ne a wurina; gama Allah ba ya nuna bambanci, ina dai gaya muku waɗannan da suke wani abu ne a dā, ba su ƙara mini kome ba. <verse eid="GAL 2:6"/><verse number="7" style="v" sid="GAL 2:7"/>A maimakon haka, sun ga cewa an danƙa mini hakkin wa’azin bishara ga Al’ummai,<note caller="+" style="f"><char style="fr" closed="false">2.7 </char><char style="ft" closed="false">Girik </char><char style="fqa" closed="false">marasa kaciya</char></note> kamar yadda aka danƙa wa Bitrus ga Yahudawa.<note caller="+" style="f"><char style="fr" closed="false">2.7 </char><char style="ft" closed="false">Girik </char><char style="fqa" closed="false">masu kaciya</char><char style="ft" closed="false">; haka ma a ayoyi 8 da kuma 9</char></note> <verse eid="GAL 2:7"/><verse number="8" style="v" sid="GAL 2:8"/>Gama Allah wanda ya yi aiki a cikin hidimar Bitrus a matsayin manzo ga Yahudawa, haka ma ya yi aiki a cikin hidimata a matsayin manzo ga Al’ummai. <verse eid="GAL 2:8"/><verse number="9" style="v" sid="GAL 2:9"/>Yaƙub, Bitrus da Yohanna waɗanda suke fitattun ginshiƙai, sun karɓe ni da Barnabas da hannu biyu biyu sa’ad da suka gane alherin da aka ba ni. Suka kuma yarda cewa ya kamata mu tafi wajen Al’ummai, su kuwa su tafi wajen Yahudawa. <verse eid="GAL 2:9"/><verse number="10" style="v" sid="GAL 2:10"/>Abin da dai suka roƙa shi ne ya kamata mu riƙa tuna da matalauta, abin nan da nake marmarin yi.<verse eid="GAL 2:10"/></para>
  <para style="s1">Bulus ya tsawata wa Bitrus</para>
  <para style="p">
    <verse number="11" style="v" sid="GAL 2:11"/>Sa’ad da Bitrus ya zo Antiyok, na tsawata masa ido da ido don laifinsa a fili yake. <verse eid="GAL 2:11"/><verse number="12" style="v" sid="GAL 2:12"/>Kafin waɗansu mutane su zo daga wurin Yaƙub, yakan ci abinci tare da Al’ummai. Amma da suka iso, sai ya fara janyewa, ya kuma ware kansa daga wajen Al’ummai domin yana tsoron waɗanda suke ƙungiyar masu kaciya. <verse eid="GAL 2:12"/><verse number="13" style="v" sid="GAL 2:13"/>Sauran Yahudawa suka haɗa kai da shi a munafuncinsa har Barnabas ma ya bauɗe.<verse eid="GAL 2:13"/></para>
  <para style="p">
    <verse number="14" style="v" sid="GAL 2:14"/>Da na ga cewa ba sa yin daidai da gaskiyar bishara, sai na ce wa Bitrus a gabansu duka, “Kai mutumin Yahuda ne, duk da haka kana rayuwa kamar Ba’al’umme ba kamar mutumin Yahuda ba. To, yaya aka yi, kana tilasta Al’ummai su bi al’adun Yahudawa?<verse eid="GAL 2:14"/></para>
  <para style="p">
    <verse number="15" style="v" sid="GAL 2:15"/>“Mu da muke Yahudawa ta wurin haihuwa ba Al’ummai masu zunubi ba, <verse eid="GAL 2:15"/><verse number="16" style="v" sid="GAL 2:16"/>mun san cewa mutum ba ya samun kuɓuta ta wurin kiyaye Doka, sai dai ta wurin bangaskiya cikin Kiristi Yesu. Saboda haka, mu ma, muka sa bangaskiyarmu cikin Kiristi Yesu don mu sami kuɓuta ta wurin bangaskiya cikin Kiristi ba ta wurin kiyaye Doka ba, domin ba wanda zai kuɓuta ta wurin bin Doka.<verse eid="GAL 2:16"/></para>
  <para style="p">
    <verse number="17" style="v" sid="GAL 2:17"/>“In kuwa ya zama muna so mu sami zaman marasa laifi a gaban Allah ta wurin dogara ga Kiristi, sa’an nan an same mu mu kanmu ma masu zunubi ne, ashe, ko wannan zai nuna Kiristi yana ƙarfafa zunubi ke nan? A’a, ko kusa! <verse eid="GAL 2:17"/><verse number="18" style="v" sid="GAL 2:18"/>In na sāke gina abin da na rushe, na zama mai karyar Doka ke nan.<verse eid="GAL 2:18"/></para>
  <para style="p">
    <verse number="19" style="v" sid="GAL 2:19"/>“Gama ta wurin Doka na mutu ga Doka saboda in rayu ga Allah. <verse eid="GAL 2:19"/><verse number="20" style="v" sid="GAL 2:20"/>An gicciye ni tare da Kiristi. Yanzu ba ni ne nake raye ba, Kiristi ne yake raye a cikina. Rayuwar da nake yi a jiki, ina rayuwa ce ta wurin bangaskiya cikin Ɗan Allah, wanda ya ƙaunace ni ya kuma ba da kansa domina. <verse eid="GAL 2:20"/><verse number="21" style="v" sid="GAL 2:21"/>Ba na ajiyar alherin Allah a gefe, gama da a ce ana samun adalci ta wurin Doka, ai, da Kiristi ya mutu a banza ke nan!”<verse eid="GAL 2:21"/></para>
  <chapter eid="GAL 2"/>
  <chapter number="3" style="c" sid="GAL 3"/>
  <para style="s1">Bangaskiya ko kiyaye doka</para>
  <para style="p">
    <verse number="1" style="v" sid="GAL 3:1"/>Ya ku Galatiyawa marasa azanci! Wa ya ruɗe ku? A idanunku aka bayyana Yesu Kiristi gicciyeyye a sarari. <verse eid="GAL 3:1"/><verse number="2" style="v" sid="GAL 3:2"/>Zan so in san abu guda tak daga gare ku. Kun karɓi Ruhu ta wurin kiyaye Doka ne, ko kuwa ta wurin gaskata abin da kuka ji? <verse eid="GAL 3:2"/><verse number="3" style="v" sid="GAL 3:3"/>Ashe, rashin azancinku har ya kai ga haka? Bayan kun fara da Ruhu, a yanzu kuma da halin mutuntaka za ku ƙarasa? <verse eid="GAL 3:3"/><verse number="4" style="v" sid="GAL 3:4"/>Ashe, wahaloli dabam-dabam da kuka sha sun zama a banza ke nan? Haka zai yiwu kuwa? <verse eid="GAL 3:4"/><verse number="5" style="v" sid="GAL 3:5"/>Allah ya ba ku Ruhunsa yana kuma aikata ayyukan banmamaki a cikinku saboda kuna kiyaye Doka ne, ko kuwa domin kuna gaskatawa abin da kuka ji ne? <verse eid="GAL 3:5"/><verse number="6" style="v" sid="GAL 3:6"/>Ku dubi Ibrahim mana, “Ya gaskata Allah, aka kuwa lissafta wannan adalci ne a gare shi.”<note caller="+" style="f"><char style="fr" closed="false">3.6 </char><char style="ft" closed="false"><char style="xt">Far 15.6</char></char></note><verse eid="GAL 3:6"/></para>
  <para style="p">
    <verse number="7" style="v" sid="GAL 3:7"/>Ku sani fa, waɗannan waɗanda suka gaskata, ’ya’yan Ibrahim ne. <verse eid="GAL 3:7"/><verse number="8" style="v" sid="GAL 3:8"/>Nassi ya hanga cewa Allah zai kuɓutar da Al’ummai ta wurin bangaskiya, ya kuwa sanar wa Ibrahim wannan bisharar tun kafin lokaci yă yi cewa, “Dukan al’ummai za su sami albarka ta wurinka.”<note caller="+" style="f"><char style="fr" closed="false">3.8 </char><char style="ft" closed="false"><char style="xt">Far 12.3; Far 18.18; Far 22.18</char></char></note> <verse eid="GAL 3:8"/><verse number="9" style="v" sid="GAL 3:9"/>Saboda haka waɗanda suke da bangaskiya sun sami albarka tare da Ibrahim, mutumin bangaskiya.<verse eid="GAL 3:9"/></para>
  <para style="p">
    <verse number="10" style="v" sid="GAL 3:10"/>Dukan waɗanda suka dogara ga kiyaye Doka la’anannu ne, gama a rubuce yake cewa, “La’ananne ne duk wanda bai ci gaba da yi dukan abubuwan da aka rubuta a Littafin Doka ba.”<note caller="+" style="f"><char style="fr" closed="false">3.10 </char><char style="ft" closed="false"><char style="xt">M Sh 27.26</char></char></note> <verse eid="GAL 3:10"/><verse number="11" style="v" sid="GAL 3:11"/>A fili yake ba wanda zai kuɓuta a gaban Allah ta wurin Doka, domin “Mai adalci zai rayu ta wurin bangaskiya.”<note caller="+" style="f"><char style="fr" closed="false">3.11 </char><char style="ft" closed="false"><char style="xt">Hab 2.4</char></char></note> <verse eid="GAL 3:11"/><verse number="12" style="v" sid="GAL 3:12"/>Doka ba tă dangana ga bangaskiya ba; a maimakon haka, “Mutumin da ya aikata waɗannan abubuwa zai rayu ta wurinsu.”<note caller="+" style="f"><char style="fr" closed="false">3.12 </char><char style="ft" closed="false"><char style="xt">Fir 18.5</char></char></note> <verse eid="GAL 3:12"/><verse number="13" style="v" sid="GAL 3:13"/>Kiristi ya fanshe mu daga la’anar Doka ta wurin zama la’ana saboda mu, gama a rubuce yake cewa, “La’ananne ne duk wanda aka rataye a kan itace.”<note caller="+" style="f"><char style="fr" closed="false">3.13 </char><char style="ft" closed="false"><char style="xt">M Sh 21.23</char></char></note> <verse eid="GAL 3:13"/><verse number="14" style="v" sid="GAL 3:14"/>Ya fanshe mu domin albarkar da aka yi wa Ibrahim yă zo ga Al’ummai, ta wurin Kiristi Yesu, domin ta wurin bangaskiya mu karɓi alkawarin Ruhu.<verse eid="GAL 3:14"/></para>
  <para style="s1">Doka da kuma alkawari</para>
  <para style="p">
    <verse number="15" style="v" sid="GAL 3:15"/>’Yan’uwa, bari in yi muku misali da rayuwarmu ta yau da kullum. Kamar dai yadda ba mai kawarwa ko yă ƙara wani abu cikin alkawarin da mutane suka kafa, haka yake a wannan batu. <verse eid="GAL 3:15"/><verse number="16" style="v" sid="GAL 3:16"/>Alkawaran nan fa ga Ibrahim ne aka faɗa da kuma wani zuriyarsa. Nassi bai ce, “da zuriyoyi ba” wanda ya nuna kamar mutane da yawa, amma “ga zuriyarka,”<note caller="+" style="f"><char style="fr" closed="false">3.16 </char><char style="ft" closed="false"><char style="xt">Far 12.7; Far 13.15; Far 24.7</char></char></note> wanda yake nufin mutum ɗaya, wanda shi ne Kiristi. <verse eid="GAL 3:16"/><verse number="17" style="v" sid="GAL 3:17"/>Abin da nake nufi shi ne, Dokar da aka shigar ita bayan shekaru 430, ba tă kawar da alkawarin da Allah ya yi tun dā ba. <verse eid="GAL 3:17"/><verse number="18" style="v" sid="GAL 3:18"/>Gama da a ce gādon yă dangana a kan doka ne, ai, da ba zai dangana a kan alkawari ba; amma Allah cikin alherinsa ya ba wa Ibrahim gādon ta wurin alkawari.<verse eid="GAL 3:18"/></para>
  <para style="p">
    <verse number="19" style="v" sid="GAL 3:19"/>To, don me aka kawo Doka? An yi ƙari da Doka ne don fitowa da laifi fili har kafin na zuriyan nan ya zo, wanda aka yi wa alkawarin, an ba da doka ta wurin mala’iku ne, aka kuma danƙa ta a hannun matsakanci. <verse eid="GAL 3:19"/><verse number="20" style="v" sid="GAL 3:20"/>Kuma akan bukaci wani a tsakani ne idan da mutum biyu ake zance, Allah kuwa ɗaya ne.<verse eid="GAL 3:20"/></para>
  <para style="p">
    <verse number="21" style="v" sid="GAL 3:21"/>To, Dokar ce tana gāba da alkawaran Allah ke nan? Sam, ko kaɗan! Gama da a ce an ba da Dokar da tana iya ba da rai, tabbatacce, da sai a sami adalci ta wurin Doka. <verse eid="GAL 3:21"/><verse number="22" style="v" sid="GAL 3:22"/>Amma Nassi ya kulle kome a ƙarƙashin ikon zunubi, domin abin da aka yi alkawarin nan, da ake bayar ta wurin bangaskiya a cikin Yesu Kiristi, a ba da shi ga waɗanda suka gaskata.<verse eid="GAL 3:22"/></para>
  <para style="s1">’Ya’yan Allah</para>
  <para style="p">
    <verse number="23" style="v" sid="GAL 3:23"/>Kafin bangaskiyan nan tă zo, mun kasance a daure a kurkuku a ƙarƙashin Doka, a kulle sai da bangaskiyar da za tă zo ta bayyana. <verse eid="GAL 3:23"/><verse number="24" style="v" sid="GAL 3:24"/>Ta haka aka sa Dokar ta zama jagorarmu zuwa ga Kiristi don mu sami kuɓuta ta wurin bangaskiya. <verse eid="GAL 3:24"/><verse number="25" style="v" sid="GAL 3:25"/>Yanzu da bangaskiya ta zo, ba sauran zamanmu a ƙarƙashin Doka.<verse eid="GAL 3:25"/></para>
  <para style="p">
    <verse number="26" style="v" sid="GAL 3:26"/>Dukanku ’ya’yan Allah ne ta wurin bangaskiya cikin Kiristi Yesu. <verse eid="GAL 3:26"/><verse number="27" style="v" sid="GAL 3:27"/>Gama dukanku da aka yi muku baftisma cikin Kiristi, kuna sanye da Kiristi ke nan. <verse eid="GAL 3:27"/><verse number="28" style="v" sid="GAL 3:28"/>Babu bambanci tsakanin mutumin Yahuda da mutumin Al’ummai, bawa da ’yantacce, namiji da ta mace, gama dukanku ɗaya ne cikin Kiristi Yesu. <verse eid="GAL 3:28"/><verse number="29" style="v" sid="GAL 3:29"/>In kuwa ku na Kiristi ne, to, ku zuriyar Ibrahim ne, magāda kuma bisa ga alkawarin nan.<verse eid="GAL 3:29"/></para>
  <chapter eid="GAL 3"/>
  <chapter number="4" style="c" sid="GAL 4"/>
  <para style="p">
    <verse number="1" style="v" sid="GAL 4:1"/>Abin da nake nufi shi ne, muddin magāji yana ɗan yaro ne tukuna, babu bambanci tsakaninsa da bawa, ko da yake shi ne da mallakar kome. <verse eid="GAL 4:1"/><verse number="2" style="v" sid="GAL 4:2"/>Yana ƙarƙashin iyayen goyonsa da masu riƙon amana har yă zuwa cikar lokacin da mahaifinsa ya sa. <verse eid="GAL 4:2"/><verse number="3" style="v" sid="GAL 4:3"/>Haka yake, sa’ad da muke ’yan yara, mun kasance cikin bauta a ƙarƙashin ƙa’idodin duniya. <verse eid="GAL 4:3"/><verse number="4" style="v" sid="GAL 4:4"/>Amma da lokacin da aka tsara ya yi sosai, sai Allah ya aiki Ɗansa, haifaffe daga mace, haifaffe a ƙarƙashin Doka, <verse eid="GAL 4:4"/><verse number="5" style="v" sid="GAL 4:5"/>domin yă fanshi waɗanda suke a ƙarƙashin doka, saboda mu sami cikakken matsayin zaman ’ya’ya. <verse eid="GAL 4:5"/><verse number="6" style="v" sid="GAL 4:6"/>Da yake ku ’ya’ya ne, sai Allah ya aiko da Ruhun Ɗansa a cikin zukatanmu, Ruhun da yake kira, “<char style="tl">Abba,</char><note caller="+" style="f"><char style="fr" closed="false">4.6 </char><char style="ft" closed="false">Arameyik na </char><char style="fqa" closed="false">Mahaifi</char></note> Uba.” <verse eid="GAL 4:6"/><verse number="7" style="v" sid="GAL 4:7"/>Saboda haka kai ba bawa ba ne kuma, kai ɗa ne; da yake kuwa kai ɗa ne, Allah ya mai da kai magāji.<verse eid="GAL 4:7"/></para>
  <para style="s1">Damuwar Bulus domin Galatiyawa</para>
  <para style="p">
    <verse number="8" style="v" sid="GAL 4:8"/>Dā da ba ku san Allah ba, ku bayi ne ga waɗanda a ainihi ba alloli ba ne. <verse eid="GAL 4:8"/><verse number="9" style="v" sid="GAL 4:9"/>Amma yanzu da kuka san Allah, ko kuma a ce Allah ya san ku, yaya kuke sāke komawa ga ƙa’idodin duniya marasa ƙarfi, abin tausayi kuma? Kuna so ku sāke komawa ga bautarsu ne? <verse eid="GAL 4:9"/><verse number="10" style="v" sid="GAL 4:10"/>Kuna kiyaye ranaku da watanni da lokuta da shekaru na musamman! <verse eid="GAL 4:10"/><verse number="11" style="v" sid="GAL 4:11"/>Kai, kun ba ni tsoro, don ya zama kamar duk wahalar da na yi a kanku banza ne!<verse eid="GAL 4:11"/></para>
  <para style="p">
    <verse number="12" style="v" sid="GAL 4:12"/>Ina roƙonku ’yan’uwa, ku zama kamar ni, gama na zama kamar ku. Ba ku yi mini wani laifi ba. <verse eid="GAL 4:12"/><verse number="13" style="v" sid="GAL 4:13"/>Kun san rashin lafiyar da na yi, shi ne ya yi mini hanyar da na kawo muku bishara da farko. <verse eid="GAL 4:13"/><verse number="14" style="v" sid="GAL 4:14"/>Ko da yake ciwona gwaji ne gare ku, ba ku yi mini reni ko ƙyama ba. A maimakon haka, kuka karɓe ni sai ka ce mala’ikan Allah, kuma sai ka ce Kiristi Yesu kansa. <verse eid="GAL 4:14"/><verse number="15" style="v" sid="GAL 4:15"/>Me ya faru da dukan farin cikinku? Na tabbata, a lokacin, da mai yiwuwa ne da kun ciccire idanunku kun ba ni. <verse eid="GAL 4:15"/><verse number="16" style="v" sid="GAL 4:16"/>Yanzu na zama abokin gābanku don na faɗa muku gaskiya ke nan?<verse eid="GAL 4:16"/></para>
  <para style="p">
    <verse number="17" style="v" sid="GAL 4:17"/>Waɗancan mutane suna neman su rinjaye ku da ƙwazo, amma ba da kyakkyawar aniya ba. Abin da suke so shi ne su raba ku da mu, saboda ƙwazonku yă koma gare su. <verse eid="GAL 4:17"/><verse number="18" style="v" sid="GAL 4:18"/>Yana da kyau ku kasance da irin wannan niyya idan da nufi mai kyau ne, ku kuma kasance a haka koyaushe ba sai ina tare da ku ba. <verse eid="GAL 4:18"/><verse number="19" style="v" sid="GAL 4:19"/>Ya ku ’ya’yana ƙaunatattu, ina sāke shan wahalar naƙudarku, har sai Kiristi ya kahu a cikinku. <verse eid="GAL 4:19"/><verse number="20" style="v" sid="GAL 4:20"/>Da ma a ce ina tare da ku yanzu in canja muryata mana! Gama na damu ƙwarai saboda ku!<verse eid="GAL 4:20"/></para>
  <para style="s1">Saratu da Hagar</para>
  <para style="p">
    <verse number="21" style="v" sid="GAL 4:21"/>Ku gaya mini, ku da kuke so ku zauna a ƙarƙashin Doka, ba ku san abin da Doka ta ce ba ne? <verse eid="GAL 4:21"/><verse number="22" style="v" sid="GAL 4:22"/>Gama a rubuce yake cewa Ibrahim yana da ’ya’ya biyu maza, ɗaya ta wurin mace ’yar aikin gidansa, ɗaya kuma ta wurin ainihin matarsa. <verse eid="GAL 4:22"/><verse number="23" style="v" sid="GAL 4:23"/>Ɗansa na wajen mace ’yar aikin gidansa ya zo bisa ga ƙa’idar jiki ne; amma ɗansa na wajen ainihin matarsa ya zo a sakamakon alkawarin ne.<verse eid="GAL 4:23"/></para>
  <para style="p">
    <verse number="24" style="v" sid="GAL 4:24"/>Za a iya ɗaukan waɗannan al’amura a matsayin misali, domin matan nan suna misalta alkawura biyu ne. Alkawari ɗaya daga Dutsen Sinai ne yana kuma haihuwar ’ya’yan da za su zama bayi. Hagar ke nan. <verse eid="GAL 4:24"/><verse number="25" style="v" sid="GAL 4:25"/>Hagar tana a matsayin Dutsen Sinai a Arabiya tana kuma kwatancin birnin Urushalima na yanzu, gama ita baiwa ce tare da ’ya’yanta. <verse eid="GAL 4:25"/><verse number="26" style="v" sid="GAL 4:26"/>Amma Urushalimar da take sama ’yantacciya ce, ita ce kuma mahaifiyarmu. <verse eid="GAL 4:26"/><verse number="27" style="v" sid="GAL 4:27"/>Gama a rubuce yake cewa,</para>
  <para style="q1" vid="GAL 4:27">“Ki yi farin ciki, ya ke bakararriya,</para>
  <para style="q2" vid="GAL 4:27">wadda ba ta haihuwa</para>
  <para style="q1" vid="GAL 4:27">ki ɓarke da murna, ki kuma tā da murya,</para>
  <para style="q2" vid="GAL 4:27">ke da ba kya naƙuda;</para>
  <para style="q1" vid="GAL 4:27">domin da yawa ne ’ya’yan macen da aka yashe,</para>
  <para style="q2" vid="GAL 4:27">fiye da na mai miji.”<note caller="+" style="f"><char style="fr" closed="false">4.27 </char><char style="ft" closed="false"><char style="xt">Ish 54.1</char></char></note><verse eid="GAL 4:27"/></para>
  <para style="p">
    <verse number="28" style="v" sid="GAL 4:28"/>To, ku ’yan’uwa, ku ’ya’yan alkawari ne kamar Ishaku. <verse eid="GAL 4:28"/><verse number="29" style="v" sid="GAL 4:29"/>A wancan lokaci, wannan ɗa wanda aka haifa ta wurin ƙa’idar jiki ya tsananta wa wanda aka haifa ta ikon Ruhu. Haka ma yake har yanzu. <verse eid="GAL 4:29"/><verse number="30" style="v" sid="GAL 4:30"/>Amma me Nassi ya ce? Nassi ya ce, “Kori macen nan ’yar aikin gida da ɗanta don ɗan mace ’yar aikin gida ba zai taɓa raba gādo tare da ɗa na ainihin matarka ba.”<note caller="+" style="f"><char style="fr" closed="false">4.30 </char><char style="ft" closed="false"><char style="xt">Far 21.10</char></char></note> <verse eid="GAL 4:30"/><verse number="31" style="v" sid="GAL 4:31"/>Saboda haka, ’yan’uwa, mu ba ’ya’yan mace ’yar aikin gida ba ne, amma na ainihin matan gidan ne.<verse eid="GAL 4:31"/></para>
  <chapter eid="GAL 4"/>
  <chapter number="5" style="c" sid="GAL 5"/>
  <para style="s1">’Yanci cikin Kiristi</para>
  <para style="p">
    <verse number="1" style="v" sid="GAL 5:1"/>Saboda ’yanci ne Kiristi ya ’yantar da mu. Sai ku tsaya daram, kada ku yarda ku sāke komawa ƙarƙashin nauyin bauta.<verse eid="GAL 5:1"/></para>
  <para style="p">
    <verse number="2" style="v" sid="GAL 5:2"/>Ku lura da kalmomina! Ni Bulus ina gaya muku cewa in kuka yarda aka yi muku kaciya, wannan ya nuna Kiristi ba shi da amfani a gare ku ba ko kaɗan. <verse eid="GAL 5:2"/><verse number="3" style="v" sid="GAL 5:3"/>Haka kuma ina ƙara sanar wa kowane mutumin da ya yarda aka yi masa kaciya cewa dole yă kiyaye dukan Doka. <verse eid="GAL 5:3"/><verse number="4" style="v" sid="GAL 5:4"/>Ku da kuke ƙoƙarin kuɓuta ta wurin Doka an raba ku da Kiristi ke nan; kuka kuma fāɗi daga alheri. <verse eid="GAL 5:4"/><verse number="5" style="v" sid="GAL 5:5"/>Amma ta wurin bangaskiya muna marmarin jira adalcin da muke bege ta wurin Ruhu. <verse eid="GAL 5:5"/><verse number="6" style="v" sid="GAL 5:6"/>Gama a cikin Kiristi Yesu, kaciya ko rashin kaciya ba su da wani amfani. Abin da kawai yake da amfani shi ne, bangaskiyar da take bayyana kanta ta wurin ƙauna.<verse eid="GAL 5:6"/></para>
  <para style="p">
    <verse number="7" style="v" sid="GAL 5:7"/>Kun yi tsere mai kyau a dā. Wa ya shige gabanku ya hana ku bin gaskiya? <verse eid="GAL 5:7"/><verse number="8" style="v" sid="GAL 5:8"/>Wannan rarrashin da ake muku ba daga wanda ya kira ku ba ne. <verse eid="GAL 5:8"/><verse number="9" style="v" sid="GAL 5:9"/>“Ɗan yisti kaɗan ne yake gama dukan curin burodi.” <verse eid="GAL 5:9"/><verse number="10" style="v" sid="GAL 5:10"/>Ina da tabbaci cikin Ubangiji cewa ba za ku bi wani ra’ayi dabam ba. Wannan da yake rikita ku za a hukunta shi, ko shi wane ne. <verse eid="GAL 5:10"/><verse number="11" style="v" sid="GAL 5:11"/>’Yan’uwa, da a ce har yanzu ina wa’azin kaciya ne, to, me ya sa ake tsananta mini har yanzu? In haka ne, ashe, an kawar da abin da yake sa tuntuɓe game da gicciye ke nan. <verse eid="GAL 5:11"/><verse number="12" style="v" sid="GAL 5:12"/>Da ma a ce masu tā da hankalinku ɗin nan su yanke gabansu gaba ɗaya mana!<verse eid="GAL 5:12"/></para>
  <para style="p">
    <verse number="13" style="v" sid="GAL 5:13"/>Ku ’yan’uwana, an kira ku ga zama ’yantattu. Amma kada ku yi amfani da ’yancinku don aikata ayyukan mutuntaka<note caller="+" style="f"><char style="fr" closed="false">5.13 </char><char style="ft" closed="false">Ko kuwa </char><char style="fqa" closed="false">na jiki</char><char style="ft" closed="false">; haka ma a ayoyi 16, 17, 19 da 24</char></note> a maimakon haka, ku yi hidimar juna da ƙauna. <verse eid="GAL 5:13"/><verse number="14" style="v" sid="GAL 5:14"/>Dukan doka an taƙaita a cikin umarni ɗaya ne cewa, “Ka ƙaunaci maƙwabcinka kamar kanka.”<note caller="+" style="f"><char style="fr" closed="false">5.14 </char><char style="ft" closed="false"><char style="xt">Fir 19.18</char></char></note> <verse eid="GAL 5:14"/><verse number="15" style="v" sid="GAL 5:15"/>In kun ci gaba da cizo, kuna kuma cin naman juna, ku yi hankali in ba haka ba za ku hallaka juna.<verse eid="GAL 5:15"/></para>
  <para style="s1">Rayuwa ta wurin Ruhu</para>
  <para style="p">
    <verse number="16" style="v" sid="GAL 5:16"/>Saboda haka ina ce muku, ku yi rayuwa ta wurin Ruhu, ba za ku kuwa gamsar da sha’awace-sha’awacen mutuntaka ba. <verse eid="GAL 5:16"/><verse number="17" style="v" sid="GAL 5:17"/>Gama mutuntaka yana son abin da Ruhu yake ƙi, Ruhu kuma yana son abin da mutuntaka yake ƙi. Waɗannan biyu kuwa gāba suke da juna, har ku kāsa yin abin da kuke so. <verse eid="GAL 5:17"/><verse number="18" style="v" sid="GAL 5:18"/>Amma in Ruhu ne yake bishe ku, ba ku a ƙarƙashin Doka ke nan.<verse eid="GAL 5:18"/></para>
  <para style="p">
    <verse number="19" style="v" sid="GAL 5:19"/>Ayyukan mutuntaka kuwa a fili suke. Wato, fasikanci, ƙazanta da kuma lalata; <verse eid="GAL 5:19"/><verse number="20" style="v" sid="GAL 5:20"/>bautar gumaka da sihiri; ƙiyayya, faɗa, kishi, fushi mai zafi, sonkai, tsattsaguwa, hamayya, <verse eid="GAL 5:20"/><verse number="21" style="v" sid="GAL 5:21"/>da ƙyashi; buguwa, shashanci, da ire-irensu. Na gargaɗe ku, yadda na yi a dā, cewa masu irin wannan rayuwa ba za su gāji mulkin Allah ba.<verse eid="GAL 5:21"/></para>
  <para style="p">
    <verse number="22" style="v" sid="GAL 5:22"/>Amma amfanin da Ruhu yake bayar shi ne ƙauna, farin ciki, salama, haƙuri, kirki, nagarta, aminci, <verse eid="GAL 5:22"/><verse number="23" style="v" sid="GAL 5:23"/>sauƙinkai, da kuma kamunkai. Ai, ba ruwan Doka da waɗannan abubuwa. <verse eid="GAL 5:23"/><verse number="24" style="v" sid="GAL 5:24"/>Waɗanda suke na Kiristi Yesu, sun gicciye mutuntaka tare da abubuwan da mutum yake marmari da kuma sha’awace-sha’awacensa. <verse eid="GAL 5:24"/><verse number="25" style="v" sid="GAL 5:25"/>Da yake muna rayuwa ta Ruhu ne, bari mu ci gaba da al’amuranmu ta wurin Ruhu. <verse eid="GAL 5:25"/><verse number="26" style="v" sid="GAL 5:26"/>Kada mu zama masu girman kai, muna tsokana muna kuma jin kishin juna.<verse eid="GAL 5:26"/></para>
  <chapter eid="GAL 5"/>
  <chapter number="6" style="c" sid="GAL 6"/>
  <para style="s1">Yin alheri ga kowa</para>
  <para style="p">
    <verse number="1" style="v" sid="GAL 6:1"/>’Yan’uwa, in an kama wani yana cikin yin zunubi, ku da kuke masu ruhaniya ya kamata ku komo da shi a kan hanya a hankali. Amma ku lura da kanku, domin kada maimakon dawowa da ɗan’uwanku, ku ma ku fāɗi cikin jarraba. <verse eid="GAL 6:1"/><verse number="2" style="v" sid="GAL 6:2"/>Ku ɗauki nawayar juna, a haka kuwa za ku cika dokar Kiristi. <verse eid="GAL 6:2"/><verse number="3" style="v" sid="GAL 6:3"/>In wani yana tsammani shi wani abu ne alhali kuwa shi ba kome ba, ruɗin kansa yake yi. <verse eid="GAL 6:3"/><verse number="4" style="v" sid="GAL 6:4"/>Kowa yă auna ayyukansa. A sa’an nan ne zai iya yin taƙama da kansa, ba tare da kwatanta kansa da wani ba, <verse eid="GAL 6:4"/><verse number="5" style="v" sid="GAL 6:5"/>gama kowa zai ɗauki kayansa. <verse eid="GAL 6:5"/><verse number="6" style="v" sid="GAL 6:6"/>Duk haka, wanda aka koya wa maganar Kiristi, bari yă raba abubuwan nan na alheri tare da wanda ya koyar da shi.<verse eid="GAL 6:6"/></para>
  <para style="p">
    <verse number="7" style="v" sid="GAL 6:7"/>Kada a ruɗe ku. Ba a yi wa Allah ba’a. Mutum yakan girbe abin da ya shuka ne. <verse eid="GAL 6:7"/><verse number="8" style="v" sid="GAL 6:8"/>Wanda ya yi shuki don yă gamshi mutuntakarsa, daga wannan mutuntaka zai girbi hallaka. Wanda ya yi shuki domin yă gamshi Ruhu, daga Ruhu zai girbi rai madawwami. <verse eid="GAL 6:8"/><verse number="9" style="v" sid="GAL 6:9"/>Kada mu gaji da yin nagarta, gama a daidai lokaci za mu girbe amfani, in ba mu fid da zuciya ba. <verse eid="GAL 6:9"/><verse number="10" style="v" sid="GAL 6:10"/>Saboda haka, in da hali, bari mu aikata nagarta ga dukan mutane, musamman ga waɗanda suke na iyalin masu bi.<verse eid="GAL 6:10"/></para>
  <para style="b"/>
  <para style="s1">Ba kaciya ba, sai dai sabuwar halitta</para>
  <para style="p">
    <verse number="11" style="v" sid="GAL 6:11"/>Ku dubi irin manya-manyan harufan da na yi amfani da su yayinda nake rubuta muku da hannuna!<verse eid="GAL 6:11"/></para>
  <para style="b"/>
  <para style="p">
    <verse number="12" style="v" sid="GAL 6:12"/>Waɗanda suke son nuna bajinta a fili suna ƙoƙari su tilasta muku ku yi kaciya ne. Dalilin kaɗai da suke yin haka shi ne don gudu kada a tsananta musu saboda gicciyen Kiristi ne. <verse eid="GAL 6:12"/><verse number="13" style="v" sid="GAL 6:13"/>Kai, su masu kaciya ma ba su kiyaye Doka ba, duk da haka suna so a yi muku kaciya don su yi taƙama kan an yi muku kaciya. <verse eid="GAL 6:13"/><verse number="14" style="v" sid="GAL 6:14"/>Kada in taɓa yin taƙama ga kome sai dai a cikin gicciyen Ubangijinmu Yesu Kiristi, wanda ta wurinsa aka gicciye duniya a gare ni, aka kuma gicciye ni ga duniya. <verse eid="GAL 6:14"/><verse number="15" style="v" sid="GAL 6:15"/>Kaciya ko rashin kaciya ba wani abu ba ne; abin da yake da amfani shi ne sabuwar halitta. <verse eid="GAL 6:15"/><verse number="16" style="v" sid="GAL 6:16"/>Salama da jinƙai su tabbata ga dukan waɗanda suke bin wannan ƙa’ida, har ma ga Isra’ila na Allah.<verse eid="GAL 6:16"/></para>
  <para style="b"/>
  <para style="p">
    <verse number="17" style="v" sid="GAL 6:17"/>A ƙarshe, kada kowa yă ƙara damuna, gama ina ɗauke da raunuka masu nuna ni bawan Ubangiji Yesu ne.<verse eid="GAL 6:17"/></para>
  <para style="b"/>
  <para style="p">
    <verse number="18" style="v" sid="GAL 6:18"/>’Yan’uwa! Alherin Ubangijinmu Yesu Kiristi yă kasance tare da ruhunku. Amin.<verse eid="GAL 6:18"/></para>
  <chapter eid="GAL 6"/>
</usx>